  Майя Бывальцева Интывылэз умоятонъя вожвылъяськонын утэм 1 миллион 300 сюрс манетэз Пичи Пургаын урамъёсты югдытыны но нылпиослы шудон огъет лэсьтыны кутозы. 7-тӥ толсуре со сярысь ивортэ Пичи Пурга ёросысь администрацилэн пресс-службаез. Удмуртиысь тужгес благоустроенной улон интыез быръёнъя вожвылъяськонын 2015-тӥ арын черкогурт куинетӥ инты басьтӥз. Муниципал тӧрлыкъёс со коньдонэн Труд урамын тротуар лэсьтыны малпало вал, но, конкурслэн куронъёсызъя, уксёез ёрос центрлэсь интывылзэ умоятонэ гинэ кутыны кулэ. «Кема возьмам тылъёс алигес ӝуатскизы Вормонлы сӥзем паркын. Нош тулыс отын пиналъёслы шудон огъет кылдоз, со но утэм коньдонэн басьтэмын. Матысь дыре гимназия вӧзысь куас сюрес но югдытэмын луоз», — Пичи Пургалэн тӧроезлэсь Любовь Логиновалэсь кылъёссэ вера пресс-служба. Со сяна, 2017-тӥ арысь 1-тӥ толшорозь черкогуртын эшшо кӧня ке урамъёсын тылъёсты выльдозы. Соос пӧлын: Удмуртская, Строителей, Восточная, Юбилейная, Садовая, Пионерская, Октябрьская, Трактовая, Труда, Победы, Лесная, Италмас, Новая, Мира, Садовая, Свободы, Северная, Майская, Азина, Колхозная, Набережная, Коммунальная, Пушкина, Короткая, Верхняя, Надежды. Тегъёс: Мерлык Удмуртия благоустройство ПичиПурга муниципалтӧрлыкъёс  